CELEX: 32014R0455
Language: lv
Date: 2014-04-29 00:00:00
Title: Komisijas Īstenošanas regula (ES) Nr. 455/2014 ( 2014. gada 29. aprīlis ) par atsevišķu preču klasifikāciju kombinētajā nomenklatūrā

6.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 133/31
            
         KOMISIJAS ĪSTENOŠANAS REGULA (ES) Nr. 455/2014
   (2014. gada 29. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Uz grīdas novietojams aparāts aukstā ūdens izsniegšanai (t. s. ūdens dzesētājs), kura augstums ir apmēram 124 cm un svars apmēram 100 kg.
                              Tajā ir dzesēšanas sistēma, kurā ietilpst kompresors un dzesinātājs.
                              Aparāta ietilpība ir 150 l un nominālā dzesēšanas jauda ir 150 l/h, ļaujot izsniegt līdz 750 glāzēm ūdens stundā. Tas darbojas ar 220 V maiņstrāvas spriegumu.
                           
                        
               
                  8418 69 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8418 un 8418 69 00 formulējumu.
                  Ūdens dzesēšana ar vienīgo nolūku to lietot dzeršanai nav uzskatāma par materiālu apstrādi procesā, kas saistīts ar temperatūras izmaiņām. Līdz ar to klasifikācija pozīcijā 8419 nav iespējama.
                  Tādēļ aparāts klasificējams ar KN kodu 8418 69 00 pie citādām atdzesēšanas vai saldēšanas iekārtām (sk. arī harmonizētās sistēmas skaidrojumus par pozīciju 8418, (I) grupa, 2. punkts).
               
            
                  
                              2.
                           
                           
                              Uz grīdas novietojams aparāts aukstā un karstā ūdens izsniegšanai (t. s. dzeramā ūdens lietošanas iekārta), kura augstums ir apmēram 97 cm un svars apmēram 15 kg.
                              Karsēšanas funkciju veic integrēts elektrisks termistors, bet dzesēšanas funkciju – dzesēšanas sistēma, kurā ietilpst kompresors un dzesinātājs.
                              Ūdens tiek piegādāts no pudeles, kura brīdī, kad preci uzrāda muitai, nav iekļauta.
                              Aparāta karstā ūdens izsniegšanas jauda ir 5 l/h; ūdens temperatūras amplitūda ir 85–92 °C. Aparāta aukstā ūdens izsniegšanas jauda ir 2 l/h; ūdens temperatūras amplitūda ir 4–8 °C. Tas darbojas ar 220 V maiņstrāvas spriegumu, bet tā jauda ir 100/550 W.
                           
                        
               
                  8516 10 11
               
               
                  Klasifikācija noteikta, ievērojot 1., 3. c) un 6. vispārīgo kombinētās nomenklatūras interpretācijas noteikumu un KN kodu 8516, 8516 10 un 8516 10 11 formulējumu.
                  XVI sadaļas 3. piezīmes nozīmē aparāts ir paredzēts, lai veiktu divas alternatīvas funkcijas (citādas saldēšanas iekārtas pozīcijā 8418 un elektriskie caurplūdes un termoakumulācijas ūdenssildītāji pozīcijā 8516). Nav iespējams noteikt aparāta galveno funkciju, jo aparāta lietošanā katra no šīm funkcijām ir vienādi svarīga.
                  Tādēļ aparāts klasificējams ar KN kodu 8516 10 11 pie elektriskajiem caurplūdes ūdenssildītājiem.